
На основу решења стечајног судије Привредног суда у Крагујевцу Посл.Бр. 2. Ст. 33/2015 од  27.07.2015. године, и уз претходну сагласност Одбора поверилаца, Агенција за лиценцирање стечајних управника, као стечајни управник стечајног дужника:

„Шамот Рудник“ ДОО Аранђеловац у стечају

расписује

ОГЛАС

О ПРИКУПЉАЊУ ПОНУДА ЗА ИЗДАВАЊЕ У ЗАКУП ИМОВИНЕ СТЕЧАЈНОГ ДУЖНИКА ЈАВНИМ ПРИКУПЉАЊЕМ ПИСАНИХ ПОНУДА 


Премет закупа:

Стечајни дужник „Шамот Рудник“ ДОО Аранђеловац у стечају, има непокретности, које се налазе у насељу Даросава, Општина Араннђеловац, уписане у ЛН бр. 1215 КО Даросава и то :

· Зграда пословних услуга – Управна зграда и радионица – зграда број 1 површине 537 м2 која у свом саставу има: кухињу, мензу, металостругарску радионицу, ходник, wc, гардеробу, аутомеханичарску радионицу, три канцеларије.
· Гаража – Хангари-Гараже – зграда број 2, површине 246 м
· Зграда Портирнице - зграда број 3, површине 34 м2
· Магацин горива и мазива – зграда број 4, површине 23 м2.
· Магацин резервних делова – зграда број 5,  површине 124 м2.
Стечајни дужник има намеру да изда у закуп наведене непокретности стечајног дужника, које се налазе на локацији Крушик – Даросава уз услов да минимална прихваћена цена закупа буде 40.000,00 динара.

Одредбом члана 28.став 1 Закона о стечају, прописано је да издавање имовине стечајног дужника у закуп представља радњу од изузетног значаја, а радње од изузтеног значаја, које стечајни дужник предузима, могу се предузети уз обавештење стечајног судије и уз добијање сагласности Одбора поверилаца.

Наведена имовина из овог огласа се издаје у закуп у виђеном стању и закупац се не може позивати на њене физичке недостатке.

Обавезе закупца

Закупац се обавезује да приликом закључења уговора, уплати депозит у износу од 3 (три) месечне закупнине, који ће му бити враћен по престанку закупа и потписивању записника о примопредаји, под условом да је закупац, на дан престанка закупа, исплатио уговорену закупнину и све трошкове текућег одржавања преузете уговором о закупу.


Уколико закупац у уговореном року не уплати износ месечне закупнине или не измири трошкове настале у току трајања закупа, закуподавац има право да задржи износ уплаћеног депозита или активира банкарску гаранцију.

Износ закупнине се може повећавати  у периоду трајања закупа, што ће се регулисати анексом уговора.

Oсим месечне закупнине, закупац преузима обавезу да сноси и трошкове утрошене електричне енергије, телефона, текућег одржавања (изношење смећа, грејање, остали трошкови), све према обрачунатој месечној потрошњи. Закупац је у обавези да обезбеди имовину која је предмет закупа као и да сноси трошкове осигурања предметне имовине.

Закупац при коришћењу предмета закупа мора да поштује и да се придржава свих прописа и норматива везано за делатност којом се бави.

Право учешћа и општи услови:

Заинтересовани понуђачи за закуп, односно овлашћени представници, могу понуде предати до 24.03.2021. године до 10:00 часова на контакт адреси:

Центар за стечај, Агенција за лиценцирање стечајних управника, 11000 Београд, Теразије 23.

Контакт телефон повереника Агенције за лиценцирање стечајних управника Рајка Фуштара је: : 064 / 11 – 64 – 720., Е-маил: rajkofustar@gmail.com

Понуде се достављају у затвореној коверти, са јасном назнаком „Понуда за закуп“, на пријемници Агенције за лиценцирање управника Агенције за лиценцирање стечајних управника – Центар за стечај, у Београду, Теразије број 23, трећи спрат до дана 24.03.2021.  године до 10 часова.
Понуда мора да садржи:
· Извод из АПР-а о регистрацији правног лица/предузетничке радње
· ОП образац
· Пуномоћје (у случају да не присуствује овлашћено лице)
· Понуду за месечну закупнину

Понуда мора да буде јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене.

У разматрање ће се узети само понуде које пристигну на назначену адресу до назначеног времена. Понуда се неће узети у разматрање ако не садржи јасно одређен износ на који понуда гласи, ако се позива на другу понуду или се позива на услове који нису предвиђени огласом.

Све понуде се достављају на српском језику.

Понуде ће се јавно отварати истог дана, 24.03.2021. године са почетком у 10:15 часова у просторијама стечајног управника Агенције за лиценцирање стечајних управника – Центар за стечај, у Београду, Теразије број 23, трећи спрат, Симпо сала, на који се позивају сва лица која поднесу понуду на напред утврђен начин. На самом отварању понуда стечајни управник ће дати могућност понуђачима да побољшају иницијалне понуде три пута.

Одлука о прихватању понуде и закључење уговора о закупу биће донета у року од 15 дана од дана јавног отварања понуда и поступка побољшања понуда 31.03.2021. године уз добијање Сагласности Одбора поверилаца.

Уговор о закупу са најбољим понуђачем закључиће се најкасније три дана од дана обавештавања понуђача да је његова понуда прихваћена, на одређено време, а најдуже до продаје непокретности која је предмет закупа.

Имовина која је предмет закупа се може разгледати закључно са 22.03.2021. године, сваког радног дана у периоду од 10:00 до 15:00 часова, уз претходну најаву поверенику стечајног управника

Све информације у вези са огласом могу се добити од повереника Рајка Фуштара, контакт телефон: 064 / 11 – 64 – 720.
